**Informácia pre (zákonných zástupcov)**

**zamestnancov školy, návštevníkov o spracúvaní osobného údaju**

**o zdravotnom stave – negatívneho výsledku**

**testu na COVID-19**

V súvislosti s prijatými protiepidemiologickými opatreniami proti šíreniu COVID-19 sa vyskytujú situácie, že žiaci aj zamestnanci sa zúčastňujú testovania na COVID-19. Negatívny výsledok testu na COVID-19 v určitých situáciách spracúva aj škola/školské zariadenie.

**Účelom spracúvania osobného údaju** o zdravotnom stave – výsledku testu na COVID-19 je ochrana života a zdravia a realizácia protiepidemiologických opatrení.

**Právnym základom pre spracúvanie osobného údaju** o zdravotnom stave – negatívnom výsledku testu na COVID-19 (iného testu)je §2 Vyhlášky Úradu verejného zdravotníctva č. 14/2021 zo dňa 21.11.2021, kedy určuje povinnosť zákazu vstupu do priestorov školy v čase od 27.1.2021 od 5:00 hodiny do uplynutia 2.2.2021 z dôvodu ochrany života a zdravia a predloženia negatívneho výsledku na test COVID-19 alebo iného oprávneného dokladu na nahliadnutie je podmienkou výnimky zo zákazu vstupu.

Pokiaľ zákonný zástupca alebo zamestnanec predloží iný doklad v zmysle § 2 ods. 2 uvedenej vyhlášky, potom škola spracúva predložený osobný údaj tiež formou nahliadnutia.

Škola/školské zariadenie pri spracúvaní osobného údaju o negatívnom výsledku testu na COVID-19 nepoužíva iné spracovateľské operácie okrem nahliadnutia do dokladu.

**Škola/školské zariadenie nemá záujem o spracúvanie osobného údaju o zdravotnom stave – pozitívny výsledok testu.**

Údaje súvisiace s výsledkom testovania na COVID-19 sa spracúvajú iba v nevyhnutnom rozsahu a iba počas nevyhnutnej doby.

\*\*\*\*\*\*\*

V prípade nejasností viac informácií poskytne zodpovedná osoba alebo na štatutárny zástupca školy.

Všeobecná informácia o spracúvaní osobných údajov v súvislosti s COVID-19 je k dispozícii na webstránke, nástenke a u zodpovednej osoby alebo štatutárneho zástupcu.

V Kysuckom Lieskovci 26.1.2021